**Ministru kabineta rīkojuma projekta**

**„Par līdzfinansējuma piešķiršanu Madonas novada pašvaldībai”** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2018. gadam” 64. pants paredz, ka programmas “Valsts aizsardzība, drošība un integrācija NATO” izlietojumu nosaka Ministru kabinets.Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 5.13. apakšpunkts nosaka ministrijai uzdevumu izstrādāt jaunatnes militāri patriotiskās audzināšanas politikas pamatnostādnes, bet 7.2. apakšpunkts – tiesības iesaistīt nozares politikas jautājumu risināšanā  ministriju, citu valsts pārvaldes iestāžu, pašvaldību un citu institūciju pārstāvjus.Starp Aizsardzības ministriju (turpmāk – AM), Ošupes pagasta padomi, Pulkveža Oskara Kalpaka piemiņas fondu, Anitu Kalpaku-Borovkovu 2009. gada 29. jūnijā tika noslēgta vienošanās Nr.C-216/AM/2009 (turpmāk – Vienošanās) par sadarbību Oskara Kalpaka piemiņas uzturēšanā daļā no nekustamā īpašuma “Liepsalas”, kas atrodas Madonas novada Ošupē (turpmāk – nekustamais īpašums “Liepsalas”), nodrošinot tā apsaimniekošanu, kā arī organizējot ikgadējos pasākumus. Ar 2009. gada 1. jūliju Ošupes pagasta padomes saistību un tiesību pārņēmēja ir Madonas novada pašvaldība. Vienošanās 2.3.2. punkts paredz, ka AM līdzfinansē minētā nekustamā īpašuma apsaimniekošanu, ja tiek izdots attiecīgs Ministru kabineta rīkojums.Pamatojoties uz Latvijas Republikas Augstākās tiesas Civillietu departamenta 2015. gada 4. septembra Spriedumu lietā Nr.C33348909, ar kuru īpašuma tiesības uz nekustamo īpašumu “Liepsalas” Ošupes pagastā, Madonas novadā tika atzītas Julie Arija Faltens, 2015. gada 2. decembrī starp AM, Ošupes pagasta padomi, Pulkveža Oskara Kalpaka piemiņas fondu, Julie Arija Faltens pie Vienošanās tika noslēgta vienošanās Nr.C-140/AM/2015, ar kuru puse Anita Kalpaka-Borovkova tika aizstāta ar īpašuma tiesību un saistību pārņēmēju Julie Arija Faltens. Nolūkā piešķirt līdzfinansējumu nekustamā īpašuma “Liepsalas” apsaimniekošanai Ministru kabinets līdz šim izdevis rīkojumus “Par līdzfinansējumu Madonas novada pašvaldībai” 2009. gadā – 2009. gada 19. novembrī (Nr.790), 2010. gadā – 2010. gada 11. augustā (Nr. 465), 2011. gadā – 2011. gada 13. decembrī (Nr. 648), 2012. gadā – 2012. gada 7. augustā (Nr. 372), 2013. gadā – 2013. gada 21. augustā (Nr. 385), 2014. gadā – 2014. gada 14. oktobrī (Nr. 576), 2015. gadā – 2015. gada 15. decembrī (Nr. 787), 2016. gadā – 2016.gada 5. jūlijā (Nr. 373) un2017.gadā 14.jūnijā (Nr.312).Līdzfinansējuma piešķiršana Madonas novada pašvaldībai nepieciešama, lai nodrošinātu pirmā Latvijas armijas virspavēlnieka pulkveža Oskara Kalpaka piemiņas saglabāšanu un veicinātu jaunatnes militāri patriotisko audzināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums “Liepsalas” (kadastra Nr. 7082 011 0051) ir reģistrēts Zemesgrāmatā un pieder Julie Arija Faltens. Saskaņā ar noslēgto Vienošanos īpašniece ir deleģējusi pašvaldībai veikt nekustamā īpašuma “Liepsalas” apsaimniekošanu.Vienošanās un tās 2012. gada 7. septembra grozījumi paredz, ka Vienošanās izpildē iesaistītās puses (izņemot nekustamā īpašuma “Liepsalas” īpašnieci un nodibinājumu “Pulkveža Oskara Kalpaka piemiņas fonds”) kalendārajā gadā finansē Īpašuma apsaimniekošanu, izmaksas sadalot uz pusēm starp AM un Ošupes pagasta pārvaldi. Saskaņā ar Vienošanās 2.3. punktu AM piešķir līdzekļus “Liepsalu” apsaimniekošanai, ja tiek izdots attiecīgs Ministru kabineta rīkojums, un līdzfinansē ½ no nekustamā īpašuma “Liepsalas” apsaimniekošanas kārtējā gada tāmes, bet ne vairāk kā 5000 latu (7115 *euro*) no tās. Tā kā īpašuma uzturēšanas minimālā tāme, saskaņā ar Ošupes pagasta pārvaldes aprēķiniem kopš 2009. gada līdz 2012. gada nogalei bija 5703,91 lats (8116 *euro*) gadā, AM 2013. gada, 2014. gada, 2015. gada, 2016. gada, 2017.gada un līdzīgi arī 2018. gada budžetā ierobežotās finanšu līdzekļu pieejamības dēļ nekustamā īpašuma “Liepsalas” apsaimniekošanai ieplānoja 2852 latus jeb 4058 *euro*. Aizsardzības ministrijas 2018. gada budžetā nav brīvu līdzekļu, kurus novirzīt nekustamā īpašuma “Liepsalas” pieaugušo apsaimniekošanas izmaksu segšanai (uzturēšanas minimālā tāme 2018. gadā – 11 038,13 *euro*). AM ar Ošupes pagasta pārvaldi ir vienojusies, ka apsaimniekotājs ir gatavs rīkoties ar tādu finanšu līdzekļu daudzumu, kādu ministrija var piešķirt.Normatīvais akts paredz piešķirt Madonas novada pašvaldībai 4058 *euro* no 2018. gadā nekustamā īpašuma “Liepsalas” apsaimniekošanai nepieciešamās summas no AM 2018. gada budžeta līdzekļiem.Julie Arija Faltens ir izteikusi vēlēšanos dāvināt īpašumu AM. AM ir izteikusi gatavību pārņemt nekustamo īpašumu “Liepsalas”, kad tiks sakārtotas nekustamā īpašuma būvju īpašumtiesības. Kamēr nekustamā īpašuma pārņemšanas process nav noticis, AM turpina daļēji finansēt nekustamā īpašuma “Liepsalas” apsaimniekošanu saskaņā ar Vienošanos. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Madonas novada pašvaldība |
| 4. | Cita informācija | Rīkojuma projekta izpildi 2018. gadā AM nodrošinās atbilstoši tai piešķirtajiem valsts budžeta līdzekļiem budžeta programmas 30.00.00 “Valsts aizsardzības politikas realizācija” ietvaros no pārējiem valsts budžeta uzturēšanas izdevumu transfertiem pašvaldībām paredzētajiem līdzekļiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pulkveža Oskara Kalpaka dzimtas piemiņas vietas "Liepsalas" apmeklētāji, tai skaitā, jaunsargi un skolēni. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Madonas novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

D.Ozola, 67335273

Daiga.Ozola@mod.gov.lv